Праблема зараз якая? Мы не можам гэтае радыё зарэгістраваць. У Міністэрстве юстыцыі нам кажуць, што гэта справы рэлігійныя, ідзіце ў камітэт па справах рэлігіі і нацыянальнасцяў. А той рэгіструе рэлігійныя арганізацыі, дзе праводзяцца набажэнствы, а па радыё набажэнствы не праводзяцца. Горад нешта збіраўся ў гэтым напрамку зрабіць, нейкую прапанову там далі, паглядзім. Я прашу ўсіх, хто зацікаўлены, маліцца, каб гэты крыжовы шлях завяршыўся, каб вернікі мелі гэтае радыё, бо яно сапраўды будзе служыць і каталікам, і іншым веравызнанням, і грамадству ў распаўсюджванні і замацаванні хрысціянскіх каштоўнасцяў.